Kampung Batu Papan (Bera, Pahang)

Kampung Batu Papan merupakan sebuah kampung yang terletak di dalam daerah Bera, dalam Pahang, iaitu sebuah negeri di Malaysia.

Kampung ini mula dibuka oleh dua orang adik beradik yang berasal dari Kuala Bera, iaitu Wen (Weng) dan Bedu (Budui/Bedui).

Penempatan asal kampung ini ialah di pinggir Sungai Pahang. Ia terletak berhampiran Kampung Kuala Triang, Kampung Guai, Kampung Kuala Bera dan Kampung Bukit Imam Sulong.
Penduduk Kampung Batu Papan mempunyai perhubungan kekeluargaan dengan penduduk di Kampung Kuala Bera dan Kampung Guai.

Sejarah
Penduduk asal kampung ini berasal dari Kuala Bera dan mereka semua mempunyai pertalian saudara.

Tanaman padi adalah menjadi pekerjaan utama ketika itu. Beberapa tahun kemudian kampung itu telah bertambah besar dan didiami oleh 10 keluarga. Setelah jalan raya dibuka oleh Rejimen Askar Melayu pada tahun 1951 mereka telah membuka penempatan baru berhampiran jalan raya yang dikenali Kampung Batu Papan yang ada sehingga ke hari ini.Sumber

Tokoh Pengasas 
 Tokki Bedu (Budui/Bedui)
 Tokki Wen (Weng)

Kemudahan asas 
Menerusi strategi pembangunan berterusan, maka pelbagai prasarana dibangunkan bagi kemudahan komuniti Kampung Batu Papan seperti masjid, surau ,bangunan kedai, astaka, bangunan kerajaan  dan gelanggang futsal, padang bola dan banyak lagi. Selain itu, kemudahan untuk pendidikan juga terdapat di kampung ini seperti sekolah rendah, perpustakaan desa, tabika kemas, pra-sekolah, pusat ICT dan pusat tuisyen. Kemudahan asas utama seperti jalan raya yang berturap membolehkan penduduk kampung bergerak tanpa sebarang masalah. Sebuah jeti juga dibina untuk kemudahan penduduk kampung untuk kegiatan di sungai. Kini, kemudahan asas seperti bekalan air bersih, elektrik dan telefon dimanfaatkan oleh penduduk Kampung Batu Papan. 

 Balai Raya
 Tanah Perkuburan Islam
 Masjid Kampung Batu Papan
 Sekolah Kebangsaan
 Jalanraya

Pendidikan 
Sekolah Kebangsaan

Maklumat Asas
 Daerah: Bera
 Parlimen: Bera
 Dun: Guai
 Pentadbir Kampung:  Pengerusi JKKK  (Hj. Abd Mokhtar Bin Othman) Sumber

Poskod
Poskod yang digunakan di Kampung Batu Papan, Temerloh, Pahang ialah 28200.Carian Poskod


Rujukan


Pautan luar 
 Lokasi Kampung Batu Papan di Peta Google



Batu Papan